Ինդեփենդենս

Ինդեփենդենս (, անգլերենից թարգմանած՝ նշանակում է Անկախություն), քաղաք ԱՄՆ-ի Միսսուրի նահանգում. Ջեքսոն շրջանի վարչական կենտրոնն ու ամենամեծ բնակավայրը (նահանգում մեծությամբ հինգերորդն է)։ 2010 թվականի տվյալներով բնակչության թվաքանակը եղել է 116.830: Այս քաղաքում է կյանքի մեծ մասն անցկացրել, մահացել, թաղվել ԱՄՆ 33-րդ նախագահ Հարրի Թրումենը։ Ինդեփենդենսում են գտնվում նրա տուն-թանգարանը, նախագահական գրադարանը։ Այս բնակավայրը սրբության պսակ է կրում «Վերջին օրերի սրբեր» շարժման բազմաթիվ անդամների (մորմոնների) համար, քանի որ այստեղ են գտնվում այդ շարժման հիմնադիր-առաջնորդներից մեկի՝ Ջոզեֆ Սմիթի՝ 1831 թվականին կառուցած Լոթ տաճարն ու շարժման բաժանմունքներից մի քանիսի գլխավոր գրասենյակները։

Աշխարհագրություն 
Ինդեփենդենսը Միսսուրի նահանգի խոշորագույն բնակավայր Կանզաս Սիթիի արբանյակ քաղաքն է ու նրա շուրջը ձևավորված մետրոպոլիսային տարածքի (Kansas City metropolitan area) բաղկացուցի մասը։ Ընկած է նահանգի արևմտյան մասում, Միսսուրի գետի ափին։ Դեռ 19-րդ դարի կեսերից նրան տրվել է «Ճանապարհների թագուհի քաղաք» մականունը ("Queen City of the Trails"), քանի որ այստեղով են անցնում Կալիֆոռնիա, Օրեգոն, Սանտա Ֆե տանող ճանապարհները։

Կլիմա

Պատմություն 
Ինդեփենդենսի ներկայիս տարածքում ու շրջակայքում հնուց ապրել են հնդկացիական սիու ցեղախմբի ներկայացուցիչներ, մասնավորապես՝ օսեյջի ցեղի մարդիկ։ Քաղաքը հիմնադրվել է 1827 թվականի մարտի 29-ին և կարճ ժամանակում դարձել սահմանային կարևոր բնակավայր։ 1831 թվականին այստեղ սկիզբ է առել «Վերջին օրերի սրբեր» շարժումը, դրա առաջնորդ Ջոզեֆ Սմիթը հիմնադրել է Լոթ եկեղեցին (): Տեղի բնակիչների հետ տարաձայնություններ ունենալու պատճառով շարժումը 1833 թվականին հեռացել է քաղաքից, բայց տարաձայնությունները, բախումները շարունակվել են և, ի վերջո, 1838 թվականին վերածվել «մորմոնական պատերազմի»։ 1867 թվականին շարժման որոշ բաժանմունքներ (Church of Christ, ) վերադարձել են ու հիմնավորվել քաղաքում։

ԱՄՆ-ի քաղաքացիական պատերազմի ժամանակ Ինդեփենդենսում երկու խոշոր ճակատամարտ է տեղի ունեցել (, ):

Կարևոր հաստատություններ 
Ավագ և բարձրագույն դպրոցներ
 
 Truman High School
 
 
 St. Mary’s High School
 Center Place Restoration School
 National Frontier Trails Museum
 Puppetry Arts Institute
 Vaile Mansion
 LDS Visitors Center

Հիվանդանոցներ
 

Տրանսպորտ
 ''Ամթրաք կայարանը

Քույր քաղաքներ 
  Հիկասիմուրայամա, Ճապոնիա

Քաղաքին առնչված անվանի անձինք 
 Հարրի Թրումեն — ԱՄՆ-ի 33-րդ նախագահը
 Բեսս Թրումեն — Հարրի Թրումենի կինը
 Մարգարեթ Թրումեն () — Հարրի և Բեսս Թրումենների դուստրը

 Ալեն Ֆոգ () — բասկետբոլիստ, բեյսբոլիստ
 Ջորջ Բինգամ () — նկարիչ
 Ջիմի Բաչեր — գրող
 Փոլ Հենինգ () — պրոդյուսեր, սցենարիստ
 Առլիս Հովարդ () — դերասան, սցենարիստ, ռեժիսոր
 Բեթի Լենոքս () — բասկետբոլիստուհի
 Ալբերտ Փուխոլս — բեյսբոլիստ
 Ջինջեր Ռոջերս — դերասանուհի, պարուհի
 Մարգարեթ Ուեյս — գրող
 Ջոնաթան Ուենդլ — կիբերմարզիկ

Պատկերասրահ

Ծանոթագրություններ

Արտաքին հղումներ 

 Քաղաքի պաշտոնական կայքէջը 
 Independence Chamber of Commerce 
 Historic Sanborn Maps of Independence from University of Missouri Digital Library

ԱՄՆ-ի քաղաքներ
ԱՄՆ-ի բնակավայրեր